Medicii de la Spitalul CF Timişoara, de Ziua Mondială de Luptă împotriva Tuberculozei: În fiecare zi, peste 4000 de oameni îşi pierd viaţa din cauza acestei maladii
Medicii de la Spitalul CF Timişoara trag un semnal de alarmă privind gravitatea tuberculozei şi avertizează că zilnic peste 4.000 de oameni îşi pierd viaţa. Ei spun că TBC poate duce la complicaţii grave, iar un tratament inadecvat poate duce la deces, transmite News.ro.
"Ziua Mondială de Luptă împotriva Tuberculozei – semnal de alarmă faţă de gravitatea acestei afecţiuni. În fiecare zi, peste 4000 de oameni îşi pierd viaţa din cauza acestei maladii. Pe 24 martie 1882, medicul şi cercetătorul Robert Koch anunţa, la Berlin, descoperirea bacteriei care provoacă tuberculoza. Rezultatul obţinut în acea zi a deschis calea cercetărilor pentru diagnosticarea şi tratarea bolii considerată, până la acel moment, ca fiind una incurabilă", transmit reprezentanţii Spitalului CF Timişoara pe pagina de Facebook.
Potrivit acestora tuberculoza este una dintre cele mai răspândite boli infecţioase din lume, impactul global fiind semnificativ.
"În România, tuberculoza continuă să fie o problemă majoră de sănătate publică, cu un număr ridicat de cazuri raportate în fiecare an. Incidenţa bolii este alarmantă şi în creştere. TBC poate duce la complicaţii grave, iar tratamentul inadecvat poate conduce la forme rezistente la medicamente şi chiar la deces. Mai mult, poate determina transmiterea bolii la alte persoane cu un sistem imunitar scăzut", precizează sursa citată.
Potrivit medicilo, recunoaşterea simptomelor este importantă pentru diagnosticarea precoce şi tratamentul eficient. Printre simptomele comune se numără tusea persistentă, febra, pierderea în greutate şi oboseala excesivă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank